Document ID: /roh_data/filtered/fineweb-2-filterrobots_roh.jsonl.gz/54033

Il mastgel Sam da 18 onns e sia sora Jamila han duvrà in nov dachasa, perquai ch’il zoo a Skopje renovescha l’indriz per urs. Cun in vehichel spezial han ins transportà ils davos dis ils dus urs da la Macedonia dal Nord fin ad Arosa. Accumpagnà il transport han dasper spezialists da l’uschenumnada ambulanza d’urs, in veterinari per animals selvadis e tgiraders d’animals, sco Arosa Turissem ha communitgà.
La nova patria ad Arosa, il Bärenland, porscha sin ina surfatscha da 2,8 hectaras spazi per urs. Actualmain vivan là gia ils dus urs Amelia e Meimo.